टोडाभीम/देवलेन/मूंडिया|उपखंड के गांव गांव और ढाणियों से ग्रामीण कांग्रेस द्वारा जिला मुख्यालय पर आयोजित हुई संकल्प रैली में शामिल होने के लिए रवाना हुए। वाहनों के इन काफिलों को जनप्रतिनिधियों ने रवानगी दी। विधानसभा चुनावों में अपनी दावेदारी प्रस्तुत करने वाले जनप्रतिनिधियों ने संकल्प रैली अपनी ताकत दिखाने का माध्यम मानते हुए काफी मेहनत की और मंगलवार को सुबह से ही ये जनप्रतिनिधि सक्रिय दिखाई दिए। गांव और ढाणियों में जिम्मेदार कार्यकर्ता ग्रामीणों को व्यवस्था के रूप में खड़े किए गए वाहनों तक पहुंचाने में जुटे हुए दिखाई दिए। आस्थाधाम कदंबखुंडी से कांग्रेस जिला उपाध्यक्ष राघव मीना ने, पूर्व पालिका अध्यक्ष पी.आर. मीना ने, नांगलशेरपुर से पूर्व जिला प्रमुख शिवदयाल मीना ने, राणौली से कांग्रेस नेता राजाराम मीना ने, गांव शहराकर से पंसस कल्पना मीना ने स्वयं के द्वारा संकल्प रैली में शामिल होने वाले ग्रामीणों के लिए पहुंचने की व्यवस्था बतौर सैकड़ों वाहनों के काफिलों को हरी झंडी दिखाकर रवाना किया। गांव देवलेन से ले कार्यकर्ताओं को रूपनारायण जाटव ने हरी झंडी दिखाकर रवाना किया। गांव मूंडिया स्थित देवनारायण भगवान के मंदिर से क्षेत्र के हजारों ग्रामीण संकल्प रैली में शामिल होने के लिए वाहनों में सवार होकर निकले।